Nochdem sZwischnspüi vu de Klarinettn nu amoi (aa in ana aundan Tonoat) zum hean is kimmt wieda des laungsaume Thema, owa desmoi hods an hoffnungsvoin, heroischn Karakta im Gengsotz zu de bisherign Stöin, wos eha an trauring, hoffnungslosn und oasaumn Eindruck hintalosst. Aa wean desmoi mea Gengmelodien und a stäakare Besetzung vawendt und sStück losst schau a End mid am fröhlichn Karakta eahoffn. Daun kemman owa obschliaßnd a poa kroftvolle Takte im gaunzn Oakesta und am End stehd wieda des melancholische Thema vum Aufaung.